CELEX: 62019TN0016
Language: ro
Date: 2019-01-10 00:00:00
Title: Cauza T-16/19: Acțiune introdusă la 10 ianuarie 2019 – Activos e Inversiones Monterroso/SRB

25.2.2019   
            
            
               RO
            
            
               Jurnalul Oficial al Uniunii Europene
            
            
               C 72/45
            
         
      Acțiune introdusă la 10 ianuarie 2019 – Activos e Inversiones Monterroso/SRB
      (Cauza T-16/19)
      (2019/C 72/58)
      Limba de procedură: spaniola
      
         Părțile
      
      
         Reclamantă: Activos e Inversiones Monterroso, SL (Pantoja, Spania) (reprezentant: S. Rodríguez Bajón, avocat)
      
         Pârât: Comitetul unic de rezoluție (SRB)
      
         Concluziile
      
      Reclamanta solicită Tribunalului să ia act de formularea unei acțiuni în anulare împotriva deciziei Comitetului unic de rezoluție adoptate la data de 31 octombrie 2018, în cadrul prezentei proceduri [Ares (2017) 6199530], și, după îndeplinirea formalităților juridice relevante, să adopte o hotărâre prin care să anuleze decizia din 31 octombrie 2018 și să admită concluziile reclamantei prin acordarea accesului la toate documentele care figurează în dosarul administrativ în cauză
      
         Motivele și principalele argumente
      
      În susținerea acțiunii, reclamanta invocă încălcarea articolului 41 din Carta drepturilor fundamentale a Uniunii Europene și a articolului 4 din Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (1).
      
                  —
               
               
                  Reclamanta invocă inaplicabilitatea în speță a protecției interesului public în ceea ce privește politica monetară sau economică a Uniunii sau a unui stat membru, a protecției intereselor comerciale ale unei persoane fizice sau juridice, a protecției vieții private și integrității individului, a protecției obiectivelor activităților de anchetă sau a opoziției celui care s-a aflat la originea informațiilor, în calitate de excepții de la divulgarea unor documente.
               
            
         (1)  JO 2001, L 145, p. 43, Ediție specială, 01/vol. 3, p. 76.